b"\n_START_ARTICLE_\nMajoria d'edat\n_START_PARAGRAPH_\nLa majoria d'edat \xc3\xa9s l'edat que l'ordenaci\xc3\xb3 jur\xc3\xaddica estableix per determinar la plena capacitat jur\xc3\xaddica de la persona. La figura est\xc3\xa0 motivada en la necessitat que la persona hagi adquirit una maduresa intel\xc2\xb7lectual i f\xc3\xadsica suficient per tenir una voluntat v\xc3\xa0lida._NEWLINE_En gran part del m\xc3\xb3n, l'edat a partir de la qual un individu es considera plenament capa\xc3\xa7 est\xc3\xa0 compresa entre els 16 i els 21 anys. En algunes parts d'\xc3\x80frica, la majoria d'edat s'assoleix als 13 anys, mentre que a la majoria dels pa\xc3\xafsos occidentals, s'assoleix als 18 anys. Aquest \xc3\xa9s el cas d'Espanya, el Regne Unit o l'Uruguai._NEWLINE_La Constituci\xc3\xb3 Espanyola de 1978 estableix al seu article 12 la majoria d'edat als 18 anys._NEWLINE_Quan una persona assoleix la majoria d'edat s'assumeix que t\xc3\xa9 capacitat d'obrar, llevat que existeixi algun tipus d'incapacitat."